Author: ostrovsk
Last saved by: dagmar.fillova
Company: MV SR

DOLOŽKA PREDNOSTI
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: 	Ministerstvo spravodlivosti Slovenskej republiky
Ministerstvo vnútra Slovenskej republiky

2.	Názov zmluvy: Návrh na podpis Dodatkového protokolu k Dohovoru Rady Európy            o predchádzaní terorizmu Slovenskou republikou (ďalej len „dodatkový protokol“)

3.	Účel a predmet zmluvy a jeho úprava v právnom poriadku Slovenskej republiky: Účelom dodatkového protokolu je doplniť Dohovor Rady Európy o predchádzaní terorizmu (ozn. č. 186/2007 Z. z.) o ustanovenia týkajúce sa trestnosti viacerých činov, ktoré súvisia s teroristickými trestnými činmi a výmeny informácií. Trestnosť týchto činov bude po podpise dodatkového protokolu zohľadnená v Trestnom zákone.

4.	Priama úprava práv alebo povinností fyzických osôb alebo právnických osôb: Dodatkový protokol priamo nezakladá práva alebo povinnosti fyzických osôb alebo právnických osôb.
 
5.	Úprava predmetu medzinárodnej zmluvy v práve EÚ:
Rozhodnutie Rady (EÚ) 2015/1914 z 18. septembra 2015 o podpise Dodatkového protokolu k Dohovoru Rady Európy o predchádzaní terorizmu (CETS č. 196) v mene Európskej únie.

6.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
Dodatkový protokol je podľa čl. 7 ods. 4 Ústavy Slovenskej republiky prezidentskou medzinárodnou zmluvou z oblasti ľudských práv a základných slobôd a zmluvou, na ktorej vykonanie je potrebný zákon (Trestný zákon, Trestný poriadok), preto sa pred ratifikáciou vyžaduje súhlas Národnej rady Slovenskej republiky.

7.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
Dodatkový protokol je podľa čl. 7 ods. 5 Ústavy SR medzinárodnou zmluvou o ľudských právach a základných slobodách, ktorá má prednosť pred zákonmi SR.

8.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity):
Na vykonanie dodatkového protokolu je potrebné meniť, zrušiť alebo prijať jednotlivé ustanovenia Trestného zákona a Trestného poriadku, ktorých sa medzinárodná zmluva týka.